महाराष्ट्र: पत्नी से हुआ झगड़ा तो उतार दिया मौत के घाट, फिर उठाया यह बड़ा कदम...  
शख्स ने पत्नी की हत्या की 
हत्या कर की आत्महत्या की कोशिश
महाराष्ट्र के सियोन की घटना
महाराष्ट्र के सियोन इलाके में पत्नी की कथित रूप से हत्या कर आत्महत्या का प्रयास करने वाले 25 वर्षीय व्यक्ति को गिरफ्तार किया गया है. पुलिस ने शनिवार को यह जानकारी दी. एक अधिकारी ने कहा कि संजय और उसकी पत्नी सुमन झारखंड के रहने वाले हैं और 11 महीने पहले उनकी शादी हुई थी, लेकिन संजय की शराब की लत के कारण दोनों के बीच झगड़ा रहता था. 

Mumbai: Wadala TT Police arrested Sanjay Kumar Padihari on charges of murdering his wife, Suman. Rajendra Sangale, Senior Inspector says,"During investigation Sanjay confessed to his crime. He tried to attempt suicide after killing his wife. They married 11 months ago." (25.5.19) pic.twitter.com/9zvFhFMj01

अधिकारी ने कहा, 'संजय ने रविवार को एक झगड़े के बाद सुमन की पीट-पीटकर हत्या कर दी. मामला मंगलवार को उस समय सामने आया जब कुछ पड़ोसियों ने पुलिस को सियोन के शास्त्री नगर इलाके की एक चॉल में दंपत्ति के कमरे से बदबू आने के बारे में बताया.'
अधिकारी ने कहा, 'हम जब उनके घर पहुंचे तो महिला मृत मिली और पुरुष उसके नजदीक बेहोशी की हालत में मिला. उसके सिर पर चोट के निशान थे. महिला की पोस्टमॉर्टम रिपोर्ट में खुलासा हुआ है कि उसकी मौत अंदरूनी चोटों की वजह से हुई. संजय ने उसकी हत्या और आत्महत्या करने की बात कबूल की. उन्होंने कहा कि आरोपी को शनिवार को गिरफ्तार कर लिया गया और उसपर हत्या और आत्महत्या के प्रयास के आरोप लगाए गए हैं.